ཐེངས་འདིའི་རྩོམ་པ་པོའི་ཁྲོད་དུ་བོད་ཀྱི་རྩོམ་པ་པོ་གྲགས་ཅན་ཉྭ་ནག་པ་བ་རེས་ལགས་དང་གཞོན་སྐྱེས་སྙན་ངག་པ་མོག་བུ་ཡེ་ཤེས་སྐྱབས།སྐྱེས་མ་སྙན་ངག་པ་མེ་ཏོག་སྐྱིད་སོགས་མཆིས་ཤིང་།དཔེ་ཚོགས་ཁྲོད་ཀྱི་བརྩམས་ཆོས་ཕལ་ཆེ་བ་ཞིག་རྩོམ་པ་པོ་རང་རང་གིས་ཉེ་དུས་སུ་གསར་རྩོམ་གནང་བའི་བརྩམས་ཆོས་གསར་བ་དག་ཡིན་པས།དཔེ་ཚོགས་ཀྱི་རྗོད་བྱེད་དང་བརྗོད་བྱ་གང་ཐད་ནས་ཁྱད་ཆོས་འབུར་དུ་ཐོན་ཞིང་སྒྱུ་རྩལ་གྱི་རིན་ཐང་ངེས་ཅན་ལྡན་ཡོད་པས།དཔེ་ཚོགས་འདིས་མཚོ་ནུབ་ས་གནས་དང་ཡང་ན་བོད་ཀྱི་རྩོམ་རིག་གསར་རྩོམ་ཕྱོགས་ལ་ནུས་པ་མི་དམན་པ་བཞག་ཡོད།